অনিল কুমার ভট্টাচার্য

অনিল কুমার ভট্টাচার্য (১ এপ্রিল ১৯১৫ - ১৭ জুলাই ১৯৯৬) একজন ভারতীয় বাঙালি পরিসংখ্যানবিদ যিনি ১৯৩০ থেকে ৪০-এর দশকের প্রথম দিক পর্যন্ত প্রশান্তচন্দ্র মহলানবিশ প্রতিষ্ঠিত ইন্ডিয়ান স্ট্যাটিস্টিক্যাল ইনস্টিটিউটে কাজ করেন।

 জন্ম ও শিক্ষাজীবন 
অনিল কুমার ভট্টাচার্য ১৯১৫ খ্রিষ্টাব্দের মার্চ-এপ্রিল মাসে পশ্চিমবঙ্গের ২৪ পরগনা জেলার  ভাটপাড়ায় জন্মগ্রহণ করেন। তার পিতা ও মাতার নাম ভবনাথ ভট্টাচার্য ও লীলাবতী দেবী। অনিল কুমার ভট্টাচার্য ১৯৩২ খ্রিষ্টাব্দে কলকাতা বিশ্ববিদ্যালয় থেকে ম্যাট্রিকুলেশন পরীক্ষায় উত্তীর্ণ হন এবং হুগলী মহসিন কলেজ থেকে ১৯৩৪ খ্রিষ্টাব্দে আইসিএস পরীক্ষায় উত্তীর্ণ হন। ১৯৩৬ খ্রিষ্টাব্দে সেই কলেজ থেকেই তিনি বিএ / বিএসসি-তে প্রথম বিভাগের প্রথম স্থান লাভ করেন। এরপর কলকাতা বিশ্ববিদ্যালয়ে গণিতশাস্ত্রে এমএ পড়তে যান। সেখানে তিনি তার শিক্ষক হিসাবে এফ ডব্লিউ লেভি এবং রাজচন্দ্র বসুকে পান এবং গোল্ড মেডেলিস্ট হিসেবে ১৯৩৮ খ্রিষ্টাব্দে এমএসসি পরীক্ষায় উত্তীর্ণ হন।

 কর্মজীবন 
১৯৩৯ খ্রিষ্টাব্দে লেভির পরামর্শে ভট্টাচার্য পি. সি. মহলানবিশের সঙ্গে সাক্ষাৎ করেন এবং মাননীয় সহকারী হিসাবে ইন্ডিয়ান স্ট্যাটিস্টিক্যাল ইনস্টিটিউটে যোগ দেন।সি আর রাও, প্রসান্থ চন্দ্র মহালানোবিস (১৮৯৩-১৯৭২), বায়োগ্রাফিক্যাল মেমরিস অফ ফেলোস অফ দ্যা রয়্যাল সোসাইটি, স. ১৯ (ডিসেম্বর ১৯৭৩), পৃষ্ঠা ৪৫৫-৪৯২ ১৯৪১ খ্রিষ্টাব্দে কলকাতা বিশ্ববিদ্যালয়ের নবনির্মিত পরিসংখ্যান বিভাগে মহলানবিশের নেতৃত্বে তাকে সাময়িক সময়ের লেকচারার করা হয়। এখানে তার ছাত্র হিসেবে সি. আর. রাও, এইচ. কে. নন্দী এবং টি. পি. চৌধুরী ছিলেন। ১৯৪৩ খ্রিষ্টাব্দের ডিসেম্বর মাসে তিনি বিহার সরকারের স্ট্যাটিস্টিকাল অফিসার নিযুক্ত হয়ে পাটনায় গিয়েছিলেন এবং ১৯৪৬ খ্রিষ্টাব্দে তিনি ইন্ডিয়ান স্ট্যাটিস্টিক্যাল ইনস্টিটিউটে সুপারিনটেনডিং স্ট্যাটিস্টিশিয়ান (প্রশিক্ষণের দায়িত্বে) যোগদান করতে কলকাতা ফিরে এসেছিলেন। মহলানবিশ তাকে প্রেসিডেন্সি কলেজের পরিসংখ্যান বিভাগে সময়োপযোগী ক্লাস নিতে বলেছিলেন। পদটি তৈরি হওয়ার পর ১৯৪৯ খ্রিষ্টাব্দে ভট্টাচার্য সম্পূর্ণ সময়ের জন্য সিনিয়র প্রফেসর ও বিভাগের প্রধান হন। ১৯৭৪ খ্রিষ্টাব্দের মার্চে অবসর গ্রহণ না হওয়া পর্যন্ত তার সিনিয়র প্রফেসর পদে অধিষ্ঠিত থাকার কথা থাকলেও ১৯৬৭ খ্রিষ্টাব্দে তিনি নেতৃত্ব থেকে পদত্যাগ করেন। অবসর নেওয়ার পর প্রায়শই তিনি একজন অতিথি শিক্ষক হিসেবে নরেন্দ্রপুর রামকৃষ্ণ মিশন আবাসিক কলেজের সাথে যুক্ত ছিলেন, যেখানে তার নামে একটি মেমোরিয়াল স্কলারশিপ প্রদান করা হয়।

 গবেষণা 
অনিল কুমার ভট্টাচার্য বহুবিধ পরিসংখ্যানগুলিতে (multivariate statistics) মৌলিক অবদান রেখেছিলেন। বিশেষ করে দুইটি বহুমুখী বণ্টন পরিমাপের জন্য ভট্টাচার্য গুণক উদ্ভাবন বিশেষ উল্লেখযোগ্য। ভট্টাচার্য গুণকের উপর ভিত্তি করে তিনি মেট্রিক সংজ্ঞায়িত করেছিলেন, যা ভট্টাচার্য দূরত্ব নামে পরিচিত। এই পরিমাপটি জীববিজ্ঞান, পদার্থবিদ্যা, কম্পিউটার বিজ্ঞান ইত্যাদি পরিসংখ্যানগত নমুনা তুলনায় ব্যাপকভাবে ব্যবহৃত হয়।

পরিসংখ্যানগত বিতরণগুলির মধ্যে দূরত্ব সম্পর্কিত তত্ত্ব ১৯৩৬ খ্রিষ্টাব্দে প্রশান্তচন্দ্র মহলানবিশ প্রবর্তন করেন। তার প্রস্তাবিত ডি২ মেট্রিক বর্তমানে মহলানবিশ দূরত্ব নামে পরিচিত। পরবর্তীকালে, ভট্টাচার্য ১৯৪৩ খ্রিষ্টাব্দে কলকাতা গাণিতিক সমিতির একটি কাগজপত্রে বণ্টনের মধ্যে দুরত্ব সম্পর্কিত একটি কোসাইন মেট্রিক সংজ্ঞায়িত করেছিলেন, যা তিনি ১৯৪৭ খ্রিষ্টাব্দের একটি সংখায় ফলাফলসহ বিস্তারিত ভাবে প্রকাশ করেন। ভট্টাচার্যের দুটি প্রধান গবেষণামূলক কাজ হল দুই সম্ভাব্যতা বিতরণের মধ্যে বিচ্ছিন্নতার পরিমাপ এবং নিরপেক্ষ মূলনির্ধারকের বৈসাদৃশ্যে নিম্ন সীমানার পরিমাপ।

 কার্যকলাপ 
 "A note on Ramamurti's problem of maximal sets", Sankhya, 6 (1942) 189 - 192.
 "On a measure of divergence between two statistical populations defined by their probability distributions", Bull. Cal. Math. Soc, 35 (1943) 99 - 109.
 "On some sets of sufficient conditions leading to the normal bivariate distribution", Sankhya, 6 (1943) 399 - 406.
 "A note on the distribution of the sum of chi-squares", Sankhya, 7 (1945), 27 - 28.
 "On some analogues of the amount of information and their uses in statistical estimation" I, Sankhya, 8 (1946) 1 - 14.
 "On some analogues of the amount of information and their uses in statistical estimation" II, Sankhya, 8 (1947) 201 - 218.
 "On some analogues of the amount of information and their uses in statistical estimation" III, Sankhya, 8 (1948) 315 - 328.
 "On a measure of divergence between two multinomial populations", Sankhya, 7 (1946), 401 - 406.
 "Unbiased statistics with minimum variance", Proc. Roy. Soc. Edin., A, 63 (1950), 69 - 77.
 "The theory of regression in statistical population admitting local parameters", Bull. Int. Stat. Inst., 33, Part II (1951).
 "On some uses of the t-distribution in multivariate analysis", Sankhya, 12 (1952), 89 - 104.
 "Notes on the use of unbiased and biased statistics in the binomial population", Cal. Stat. Assoc. Bull., 5 (1954), 149 - 164.
 "Some uses of the 'amount of information' in the statistical inference", (address of the Sectional President), Proc. Ind. Sc. Cong., 46th Session (1959).
 "On a geometrical representation of probability distribution and its use in statistical inference", Cal. Stat. Assoc. Bull., 40 (1990–91), 23 - 49.

 তথ্যসূত্র 

 বহিঃসংযোগ 
 সম্ভাবনা ও পরিসংখ্যান নিয়ে প্রবন্ধ: অধ্যাপক অনিল কুমার ভট্টাচার্যের সম্মানে ফেস্টশ্রিফট 


বিষয়শ্রেণী:ভারতীয় গণিতবিদ
বিষয়শ্রেণী:বাঙালি গণিতবিদ
বিষয়শ্রেণী:বাঙালি বিজ্ঞানী
বিষয়শ্রেণী:১৯১৫-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় গণিতবিদ
বিষয়শ্রেণী:ভারতীয় পরিসংখ্যানবিদ
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের বিজ্ঞানী